CELEX: 32012R0194
Language: ro
Date: 2012-03-08 00:00:00
Title: Regulamentul de punere în aplicare (UE) nr. 194/2012 al Comisiei din 8 martie 2012 de stabilire a cuantumului ajutorului pentru stocarea privată a anumitor produse pescărești în sezonul de pescuit 2012

9.3.2012   
            
            
               RO
            
            
               Jurnalul Oficial al Uniunii Europene
            
            
               L 71/10
            
         REGULAMENTUL DE PUNERE ÎN APLICARE (UE) NR. 194/2012 AL COMISIEI
   din 8 martie 2012
   de stabilire a cuantumului ajutorului pentru stocarea privată a anumitor produse pescărești în sezonul de pescuit 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1),
   având în vedere Regulamentul (CE) nr. 2813/2000 al Comisiei din 21 decembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea ajutorului pentru stocarea privată a anumitor produse pescărești (2), în special articolul 1,
   întrucât:
   
               (1)
            
            
               Cuantumul ajutorului pentru stocarea privată nu trebuie să fie mai mare decât costurile tehnice și financiare înregistrate în Uniune în decursul sezonului de pescuit anterior anului în cauză.
            
         
               (2)
            
            
               Pentru a descuraja stocarea pe termen lung, precum și pentru a reduce durata de efectuare a plăților și costul controalelor, este necesar ca ajutorul pentru stocarea privată să se plătească într-o singură tranșă.
            
         
               (3)
            
            
               Pentru a nu împiedica operarea sistemului de intervenții în anul 2012, prezentul regulament trebuie să se aplice retroactiv, începând cu 1 ianuarie 2012.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a produselor pescărești,
            
         ADOPTĂ PREZENTUL REGULAMENT:
   Articolul 1
   Pentru sezonul de pescuit 2012, cuantumul ajutorului pentru stocarea privată menționat la articolul 25 din Regulamentul (CE) nr. 104/2000 pentru produsele incluse în anexa II la regulamentul respectiv este în valoare de:
   
               —
            
            
               :
            
            
               prima lună
            
            
               :
            
            
               219 EUR/tonă;
            
         
               —
            
            
               :
            
            
               a doua lună
            
            
               :
            
            
               0 EUR/tonă.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 17, 21.1.2000, p. 22.
   
      (2)  JO L 326, 22.12.2000, p. 30.